Case ID: 1238412
Sentence 1: Məhkəmə baxışı iclasında iştirak edən cavabdeh Quliyeva (Əsgərova) Lalə Cəlil qızı izahatında həqiqətən də İddiaçı ilə 2015-ci ildə rəsmi nikah qeydiyyatından keçməklə evləndiklərini, birgə nikahlarından xx xxxx 2016-cı il təvəllüdlü X3 doğulduğunu, xasiyyətləri uyğun gəlmədiyindən aralarındakı nikahın 2019-cu ildə pozulduğunu, qızının onun himayəsində yaşadığını, Şərur Rayon Məhkəməsinin xx xxxx 2019-cu il tarixli qətnaməsi ilə Elşinin uşaqla hər həftənin bazar günü saat 10:00-dan saat 16:00-dək ünsiyyət qaydasının müəyyən olunduğunu, Elçinin uşağı vaxtından əvvəl apardığını, müəyyən olunmuş vaxtdan xeyli sonra gətdiyini, onların görüşməsinə heç bir maneə yaratmadığını, qızını sentyabrın 15-dən məktəbəqədər təhsilə yazdırdığını, uşağın cümə günündən bazar gününədək atasının yanında qalması onun təhsilinə mənfi təsir göstərəcəyini, dərslərini oxuya bilməyəcəyini, qızının yaşının az olduğunu, onun qayğısına daha çox ehtiyacı olduğunu, Elçinin uşaqla görüş vaxtının bazar günü saat 10:00-dan saat 18:00-dək uzadılmasına razı olduğunu qeyd edərək məhkəmədən qanuni qərar çıxarılmasını xahiş etdi.Məhkəmə baxışı iclasında iştrak edən Şərur rayon İcra Hakimiyyətinin nümayəndəsi X6 izahatında rəydə qeyd olunun xüsusatları bir daha təkrarlayaraq uşağın mənafeyinə uyğun qərar verilməsini məhkəmədən xahiş etdi Məhkəmə tərəflərin izahatlarına və toplanmış sübutlara qiymət verərək belə nəticəyə gəlir ki, iddia qismən təmin edilməlidir.